*დანართი N4*

**ეკონომიკური საქმიანობების მიმართ მოთხოვნები**

**თავი 1. სასტუმროს საქმიანობა**

**55.10.1 - „** სასტუმროები და განთავსების მსგავსი საშუალებები რესტორნებით“

**55.10.2 – „**სასტუმროები და განთავსების მსგავსი საშუალებები რესტორნების გარეშე“

1. სასტუმროს საქმიანობა უნდა აკმაყოფილებდეს ქვემოთ ჩამოთვლილ მინიმალურ სავალდებულო კრიტერიუმებს:

**ა) ზოგადი მოთხოვნები:**

ა.ა) არანაკლებ 10 ნომერი;

ა.ბ) სტუმართა რეგისტრაცია (რეცეფცია), რომელსაც თავის მხრივ აქვს:

- განცალკევებული, დამოუკიდებელი რეგისტრაციის ადგილი;

- სანიტარიული კვანძი მისაღებ სივრცეში.

ა.გ) ლიფტი – თუ შენობა 2-ზე მეტ სართულიანია, გარდა იმ შემთხვევებისა, როდესაც ლიფტი არაეფექტიანია ტექნიკურ-ეკონომიკური და ესთეტიკური თვალსაზრისით და არსებობს ქვემოთ ჩამოთვლილი ერთ-ერთი პირობა (რაც უნდა დადასტურდეს შესაბამისი დოკუმენტაციით):

1) შენობა-ნაგებობის კონსტრუქციული მახასიათებლებიდან გამომდინარე, სალიფტე შახტის შესრულება შეუძლებელია;

2) შენობა-ნაგებობა განთავსებულია ისეთ რთულ რელიეფზე (ფერდობზე, ტერასაზე და სხვა), რომელიც არ იძლევა სალიფტე შახტის შესრულების საშუალებას;

3) არ შეესაბამება შენობა-ნაგებობის ტექნიკურ-საექსპლუატაციო და საყოფაცხოვრებო ნორმებს;

4) თუ შენობა-ნაგებობა წარმოადგენს კულტურული მემკვიდრეობის ძეგლს და მისი ადაპტაცია გამოიწვევს ძეგლის მხატვრულ-ესთეტიკური, ისტორიული და სხვა მნიშვნელობის შემცირებას.

**ბ) ნომერის მიმართ მოთხოვნები:**

ბ.ა) სააბაზანო/სანიტარიული კვანძი;

ბ.ბ) ცენტრალური ან/და ინდივიდუალური კონდიცირება (გათბობის/გაგრილების სისტემა), აღჭურვილი ინდივიდუალური მართვის საშუალებებით.

**გ) სასტუმროს საქმიანობისთვის საკუთრების ფორმის მიმართ მოთხოვნები:**

სასტუმროს საქმიანობა ხორციელდება ბენეფიციარის საკუთრებაში ან დროებით სარგებლობაში არსებულ ფართზე განთავსებულ სასტუმროში სასტუმროს ექსპლუატაციით, საერთაშორისო ბრენდის გამოყენებით ან მის გარეშე.

პროგრამის მიზნებისათვის უძრავი ნივთის დროებით სარგებლობა გულისხმობს პროგრამაში ჩართვის მსურველი მეწარმე სუბიექტის მიერ საქართველოს სახელმწიფოსგან, საქართველოს სამოქალაქო კოდექსით განმტკიცებული, სარგებლობის ნებისმიერი ფორმით მიღებული უძრავი ქონებით სარგებლობის უფლებას, რომელიც დასტურდება საჯარო რეესტრის ამონაწერით და წარმოშობილია არანაკლებ პროგრამის ფარგლებში განსაზღვრული მხარდაჭერის დასრულებამდე ვადით დადებული ხელშეკრულებით;

**2. სასტუმროს საქმიანობის განხორციელების ტერიტორიული არეალი:**

სასტუმროს საქმიანობა ხორციელდება საქართველოს მთელს ტერიტორიაზე, გარდა დაბა ბაკურიანის, დაბა გუდაურის,  ქ. თბილისისა და ქ. ბათუმისა (საქართველოს პარლამენტის 2011 წლის 14 ივნისის №4757-Iს დადგენილების ამოქმედებამდე არსებულ ადმინისტრაციულ საზღვრებში).

**თავი 2. 55.20.0 – „დასასვენებელი და სხვა მოკლევადიანი განთავსების საშუალებები“**

1. ობიექტი უნდა იყოს არაუმეტეს 10-ნომრიანი სხვა დასასვენებელი და სხვა მოკლევადიანი განთავსების საშუალება.

2. საქმიანობა ხორციელდება საქართველოს მთელს ტერიტორიაზე, გარდა დაბა ბაკურიანის, დაბა გუდაურის,  ქ. თბილისისა და ქ. ბათუმისა (საქართველოს პარლამენტის 2011 წლის 14 ივნისის №4757-Iს დადგენილების ამოქმედებამდე არსებულ ადმინისტრაციულ საზღვრებში).

**თავი 3. აგროტურისტული** **ინდუსტრია**

1. აგროტურისტული ინდუსტრიაუნდა აკმაყოფილებდეს ქვემოთ ჩამოთვლილ მინიმალურ სავალდებულო კრიტერიუმებს:

ა) უნდა იყოს რეგისტრირებული საქართველოს გარემოს დაცვისა და სოფლის მეურნეობის სამინისტროს ფერმათა/ფერმერთა რეესტრში;

ბ) უნდა იყოს რეგისტრირებული ბიზნესოპერატორად სურსათის/ცხოველის საკვების უვნებლობის, ვეტერინარიისა და მცენარეთა დაცვის კოდექსით განსაზღვრული მოთხოვნების შესაბამისად;

გ) უნდა ახორციელებდეს ფერმერულ მეურნეობას;

დ) საკუთარი წარმოებული პროდუქტის გამოყენებით უნდა ახორციელებდეს შემდეგ ერთ-ერთ ტურისტული სერვისის შეთავაზებას: განთავსება, კვებითი მომსახურება, საგანმანათლებლო, შემეცნებითი, გასართობი, რეკრეაციული და სხვა აქტივობა.

2. ფერმერული მეურნეობა ხორციელდება ბენეფიციარის საკუთრებაში ან მართლზომიერ მფლობელობაში (სარგებლობაში) არსებულ მიწაზე.

3. საქმიანობის განხორციელების ტერიტორიული არეალი:

საქართველოს მთელს ტერიტორიაზე, გარდა დაბა ბაკურიანის, დაბა გუდაურის,  ქ. თბილისისა და ქ. ბათუმისა (საქართველოს პარლამენტის 2011 წლის 14 ივნისის №4757-Iს დადგენილების ამოქმედებამდე არსებულ ადმინისტრაციულ საზღვრებში).

**თავი 4. 35.11. - „ელექტროენერგიის წარმოება“**

1. აღნიშნული ეკონომიკური საქმიანობის ობიექტი უნდა იყოს მხოლოდ ჰიდრო/ქარის/მზის არაუმეტეს 0.5 მეგავატი დადგმული სიმძლავრის ელექტროსადგური, რომელიც არ არის ჩართული „განახლებადი წყაროებიდან ენერგიის წარმოებისა და გამოყენების მხარდაჭერის სქემისა და სიმძლავრის აუქციონის წესების დამტკიცების შესახებ“ საქართველოს მთავრობის 2022 წლის 7 დეკემბრის №556 დადგენილებით.

2. პროგრამის ფარგლებში ელექტროენერგიის წარმოებიდან მიღებულ შემოსავლად მიიჩნევა „ენერგეტიკისა და წყალმომარაგების შესახებ“ საქართველოს კანონით განსაზღვრული მიკროსიმძლავრის ელექტროსადგურის დროებით მფლობელობაში/ სარგებლობაში გადაცემის შედეგად მიღებული შემოსავალი.